PMIndiaData/PMIndiaSum huggingface dataset:
సర్ దార్ పటేల్ వర్ధంతి నాడు ఆయన ను స్మరించుకొన్న ప్రధాన మంత్రి

సర్ దార్ పటేల్ వర్ధంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని ఘటించారు. ప్రధాన మంత్రి ఒక ట్వీట్ లో – ‘‘సర్ దార్ పటేల్ ను ఆయన వర్థంతి రోజు న స్మరించుకొంటున్నాను. ఆయన చేసినటువంటి సుప్రతిష్ఠితమైన సేవ కు, ఆయన ప్రదర్శించినటువంటి పరిపాలన సంబంధి నైపుణ్యాల కు, మరి మన దేశాన్ని ఏకం చేయడం కోసం ఆయన సలిపిన అలుపెరుగని ప్రయాసలకు గాను భారతదేశం ఎల్లప్పటికీ కృతజ్ఞత ను కలిగి ఉంటుంది.’’ అని పేర్కొన్నారు.
కాలుష్యం మరియు చక్రవాతం పై జరిగిన సమావేశాని కి అధ్యక్షత వహించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న ఉత్తర భారతదేశం లోని వివిధ ప్రాంతాల లో కాలుష్యం కారణం గా తలెత్తిన పరిస్థితి ని చర్చించడం కోసం నిర్వహించిన ఒక సమావేశానికి అధ్యక్షత వహించారు. భారతదేశం లోని పశ్చిమ ప్రాంతాలు కొన్నింటి లో చక్రవాతం వల్ల ఏర్పడిన పరిస్థితి ని కూడా ప్రధాన మంత్రి సమీక్షించారు
ప్రపంచవ్యాప్తంగా ఉన్న‌ ప్రజలకు ఈస్టర్ పర్వదిన‌ శుభాకాంక్షలు తెలిపిన ప్రధాని

ఈస్టర్ పర్వదినాన్ని పురస్కరి౦చుకొని ప్రపంచవ్యాప్తంగా ఉన్న‌ ప్రజలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలియచేశారు “ప్రపంచవ్యాప్తంగా ఉన్న‌ ప్రజలకు ఈస్టర్ శుభాకాంక్షలు. యేసు క్రీస్తు స్పూర్తినిచ్చే బోధనలు, ప్రేమ, సామరస్య౦, త్యాగ౦, బంధాల బలోపేతం లా౦టి విషయాలను మరొక సారి ఈ పర్వదిన౦ స౦దర్భ౦గా గుర్తుకు చేసుకు౦దా౦” అని ప్రధాన మంత్రి అన్నారు.
ఛ‌త్ర‌ప‌తి శివాజి జ‌యంతి సంద‌ర్భంగా ప్ర‌ధాన మంత్రి స్మృత్యంజ‌లి

స్వామి ఛ‌త్ర‌ప‌తి శివాజి జ‌యంతిని పుర‌స్క‌రించుకొని ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు స్మృత్యంజ‌లిని ఘ‌టించారు. “గొప్ప‌ వాడైన‌ ఛ‌త్ర‌ప‌తి శివాజి మ‌హ‌రాజ్ కు ఆయ‌న జ‌యంతి సంద‌ర్భంగా ఇదే నా నివాళి. ఆయ‌న‌ ప‌రాక్ర‌మం బాగా ప్ర‌చారంలో ఉంది. ఆయ‌న‌ మొక్క‌వోని సాహ‌సాన్ని, యుద్ధ స్ఫూర్తిని వ‌ర్ణించాలంటే, అది మాట‌ల‌తో అయ్యే ప‌ని కాదు. ఛ‌త్ర‌ప‌తి శివాజిని సుప‌రిపాల‌న అనే కాగ‌డాను ప‌ట్టుకున్న వ్య‌క్తిగాను, ఇంకా కార్య‌సాధ‌కుడైన పాల‌కుడిగాను జ్ఞాప‌కం పెట్టుకుంటున్నాం. ఆయ‌న‌ మ‌న‌ అంద‌రికీ ఒక స్ఫూర్తి మూర్తిగా ఉంటారు” అని ప్ర‌ధాన మంత్రి అన్నారు.
జి.ఎస్‌.ఎల్‌.వి – ఎఫ్ 08ను విజ‌య‌వంతంగా ప్ర‌యోగించిన ఇస్రో బృందానికి ప్ర‌ధాన‌మంత్రి అభినంద‌న‌లు

ప్ర‌ధాన‌మంత్రి శ్రీ న‌రేంద్ర మోదీ ,దేశీయ క్ర‌యోజ‌నిక్ ఇంజ‌న్‌ద‌శ గ‌ల జిఎస్ఎల్‌వి-ఎఫ్ 08ను విజ‌య‌వంతంగా ప్ర‌యోగించిన ఇస్రో బృందానికి అభినంద‌న‌లు తెలిపారు. “ దేశీయ క్ర‌యోజ‌నిక్ ద‌శ‌గ‌ల జిఎస్ఎల్‌వి – ఎఫ్ 08 ను విజ‌య‌వంతంగా ప్ర‌యోగించిన ఇస్రో, ఇందులో పాలుపంచుకున్న వారికి అభినంద‌న‌లు .జిశాట్‌- 6ఎ, ఒక క‌మ్యూనికేష‌న్ ఉప‌గ్ర‌హం. ఇది మొబైల్ అప్లికేష‌న్ల‌కు కొత్త అవ‌కాశాల‌ను క‌ల్పిస్తుంది. దేశాన్ని ఉజ్వ‌ల భ‌విష్య‌త్తు, స‌మున్న‌త నూత‌న శిఖ‌రాల‌కు తీసుకువెళుతున్నందుకు ఇస్రోను చూసి గ‌ర్విస్తున్నాను. ”అని ప్ర‌ధాన‌మంత్రి పేర్కొన్నారు.
ఉజ్జ్వల యోజన విజయం పట్ల సంతోషం వ్యక్తం చేసిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ ఉజ్జ్వల యోజన లబ్ధిదారుల సంఖ్య 2.5 కోట్లను మించినందుకుగాను సంతోషాన్ని వ్యక్తం చేశారు. ‘‘ఉజ్జ్వల యోజన తన వ్యాప్తిని విస్తరించుకుంటూ పోతోంది. ఈ పథకం లబ్ధిదారుల సంఖ్య ఈ రోజున 2.5 కోట్లను అధిగమించడం ఎంతో సంతోషాన్నిస్తోంది. పశ్చిమ బెంగాల్ లోని జంగీపుర్ లో లబ్ధిదారులకు ఎల్ పిజి కనెక్షన్ లను అప్పగించేందుకు ముందుకు వచ్చిన రాష్ట్రపతి గారి ప్రత్యేక చొరవకు ఇవే నా ధన్యవాదాలు. ఉజ్జ్వల యోజన విజయవంతం కావడం కోసం రోజులో 24 గంటలూ శ్రమిస్తున్న మంత్రి శ్రీ ధర్మేంద్ర ప్రధాన్ ను మరియు ఆయన యావత్ బృందాన్ని నేను అభినందిస్తున్నాను’’ అని ప్రధాన మంత్రి తన సందేశంలో పేర్కొన్నారు.
కామన్ వెల్థ్ గేమ్స్ 2022 లో వెండి పతకాన్ని గెలుచుకొన్నందుకు వెయిట్లిఫ్టర్ శ్రీ వికాస్ ఠాకుర్ కు అభినందనలు తెలిపిన ప్రధాన మంత్రి

బర్మింగ్ హమ్ లో జరుగుతున్న కామన్ వెల్థ్ గేమ్స్ (సిడబ్ల్యుజి) 2022 లో రజత పతకాన్ని గెలుచుకొన్నందుకు వెయిట్ లిఫ్టర్ శ్రీ వికాస్ ఠాకుర్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు. ప్రధాన మంత్రి ఒక ట్వీట్ లో – ‘‘కామన్ వెల్థ్ గేమ్స్ (సిడబ్ల్యుజి) లో మరింత కీర్తి లభించింది, ఈ సారి వెయిట్ లిఫ్టింగ్ లో రజత పతకాన్ని గెలుచుకొని శ్రీ వికాస్ ఠాకుర్ ఈ యశస్సు ను సంపాదించి పెట్టారు. ఆయన సాఫల్యాన్ని చూసి, ఎంతో ఆనందం కలుగుతున్నది. క్రీడలంటే ఆయన కు ఉన్నటువంటి సమర్పణ భావం ప్రశంసనీయం. రాబోయే ప్రయత్నాల లోనూ ఆయన రాణించాలని ఆకాంక్షిస్తున్నాను.’’ అని పేర్కొన్నారు.
ఎఐఐఎమ్ఎస్నాగ్ పుర్ ను దేశ ప్రజల కు అంకితం చేసిన ప్రధాన మంత్రి

ఎఐఐఎమ్ఎస్ నాగ్ పుర్ ను ప్రధాన మంత్రి శ్రీ నరేంద్ర మోదీ దేశ ప్రజల కు ఈ రోజు న అంకితం చేశారు. నాగ్ పుర్ ఎఐఐఎమ్ఎస్ ప్రాజెక్టు నమూనా ను ప్రధాన మంత్రి కలియదిరుగుతూ పరిశీలించారు. ఈ సందర్భం లో ఏర్పాటు చేసినటువంటి మైలురాళ్ల కు సంబంధించిన ఒక ప్రదర్శన గేలరీ ని కూడా ఆయన చూశారు. దేశం అంతటా ఆరోగ్య సంబంధి మౌలిక సదుపాయాల ను సుదృఢం చేయాలి అనే ప్రధాన మంత్రి యొక్క వచనబద్ధత ఎఐఐఎమ్ఎస్ నాగ్ పుర్ ను దేశ ప్రజల కు అంకితం చేయడం ద్వారా మరింత గా సశక్తం కానున్నది. ఈ ఆసుపత్రి కి ప్రధాన మంత్రే 2017 జులై లో శంకుస్థాపన చేయగా, ఈ ఆసుపత్రి ని ప్రధాన్ మంత్రి స్వాస్థ్య సురక్ష యోజన అనే కేంద్రీయ రంగ పథకం లో భాగం గా ఏర్పాటు చేయడమైంది. మొత్తం 1575 కోట్ల రూపాయల కు పైచిలుకు వ్యయం తో అభివృద్ధి పరుస్తున్నటువంటి ఎఐఐఎమ్ఎస్ నాగ్ పుర్ అత్యాధునిక సదుపాయాలు కలిగినటువంటి ఒక ఆసుపత్రి. దీనిలో ఒపిడి, ఐపిడి, రోగ నిర్ణయకారి సేవ లు, ఆపరేశన్ థియేటర్ లతో పాటు గా చికిత్స విజ్ఞానం తాలూకు అన్ని ప్రముఖ స్పెశియలిటీ మరియు సూపర్ స్పెశియలిటి విషయాలను కవర్ చేయడం జరిగింది. ఈ ఆసుపత్రి మహారాష్ట్ర లోని విదర్భ ప్రాంతాని కి ఆరోగ్యం పరం గా ఆధునిక సౌకర్యాల ను అందిస్తుంది. దీనితో పాటు గా గఢ్ చిరౌలి, గోందియా, ఇంకా మేల ఘాట్ చుట్టుపక్కల గల ఆదివాసీ ప్రాంతాల కు ఒక వరదానం గా కూడా ను ఈ ఆసుపత్రి భాసిల్లుతుంది అని చెప్పాలి. ప్రధాన మంత్రి వెంట మహారాష్ట్ర ముఖ్యమంత్రి శ్రీ ఏక్ నాథ్ శిందే, మహారాష్ట్ర గవర్నరు శ్రీ భగత్ సింహ్ కోశ్యారీ, మహారాష్ట్ర ఉప ముఖ్యమంత్రి శ్రీ దేవేంద్ర ఫడ్ ణవీస్ మరియు రహదారి రవాణా, ఇంకా రాజమార్గాల శాఖ కేంద్ర మంత్రి శ్రీ నితిన్ గడ్ కరీ లు ఉన్నారు.
భార‌త‌దేశానికి మ‌రియు మొరాకో కు మ‌ధ్య భూగ‌ర్భ శాస్త్రం, ఇంకా గ‌నుల త‌వ్వ‌కాల రంగం లో ఎంఒయు కు ఆమోదం తెలిపిన మంత్రివ‌ర్గం

భార‌త‌దేశానికి మ‌రియు మొరాకో కు మ‌ధ్య భూగ‌ర్భ శాస్త్రం, ఇంకా గ‌నుల త‌వ్వ‌కాల రంగం లో అవ‌గాహ‌నపూర్వ‌క ఒప్పంద ప‌త్రం (ఎంఒయు) పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫ్యాక్టో ఆమోదం తెలిపింది. ఈ ఒప్పందం పై భార‌త ప్ర‌భుత్వ గ‌నుల మంత్రిత్వ శాఖ మ‌రియు మొరాకో కు చెందిన మినిస్ట్రీ ఆఫ్ ఎన‌ర్జీ, మైన్స్ అండ్ స‌స్‌టైన‌బుల్ డివెల‌ప్‌మెంట్ లు 2018 ఏప్రిల్ 11వ తేదీన న్యూ ఢిల్లీ లో సంత‌కాలు చేశాయి. ఈ ఎమ్ఒయు భూగ‌ర్భ శాస్త్రం, ఇంకా గ‌నుల త‌వ్వ‌కాల రంగంలో భార‌త‌దేశానికి మ‌రియు మొరాకో కు మ‌ధ్య ఒక సంస్థాగ‌త యంత్రాంగం ఏర్పాటుకు రంగాన్ని సిద్ధం చేస్తుంది. ఈ స‌హ‌కారం ఇరు దేశాల‌ ఆర్థిక, సామాజిక మ‌రియు ప‌ర్యావ‌ర‌ణ రంగాల‌లో ప‌ర‌స్ప‌రం ప్ర‌యోజ‌న‌కారిగా ఉండగ‌ల‌దు. ఈ ఎంఒయు భూగ‌ర్భ శాస్త్రం, ఇంకా గ‌నుల త‌వ్వ‌కాల రంగంలో భార‌త‌దేశానికి మ‌రియు మొరాకో కు మ‌ధ్య స‌హ‌కారాత్మ‌క కార్య‌క‌లాపాల‌కు మ‌రియు ఒక భూగ‌ర్భ శాస్త్ర సంబంధిత డేటా బ్యాంకు స్థాప‌న‌ కు అవ‌కాశం క‌ల్పిస్తుంది. ఫలితంగా నూత‌న ఆవిష్క‌ర‌ణ‌ల‌కు బాట వేయాల‌నే ల‌క్ష్యం సైతం నెర‌వేర‌గలదు.
ప్రతికూల వాతావరణం కారణంగా శ్రీ లంక లో వాటిల్లిన ప్రాణ నష్టం పట్ల సంతాపం వ్యక్తం చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ప్రతికూల వాతావరణం కారణంగా శ్రీ లంక లో వాటిల్లిన ప్రాణ నష్టం పట్ల సంతాపం వ్యక్తం చేశారు. “శ్రీ లంక లో ప్రతికూల వాతావరణం వల్ల ప్రాణ నష్టం సంభవించినందుకు ఇదే నా ప్రగాఢ సంతాపం మరియు సానుభూతి. శ్రీ లంక ప్రభుత్వానికి, ప్రజలకు సహాయం చేయడానికి మేం కట్టుబడి ఉన్నాం. అత్యవసర ప్రాతిపదికన సహాయాన్ని అందజేస్తున్నాం” అని ప్రధాన మంత్రి పేర్కొన్నారు.
కెన‌డా, యుకె ప్ర‌ధానుల‌తో మోదీ భేటీ

అణు ఇంధ‌న భ‌ద్ర‌తా స‌మావేశాల్లో పాల్గొనేందుకు వాషింగ్ట‌న్ డిసి ప‌ర్య‌ట‌న‌లో ఉన్న ప్ర‌ధాని శ్రీ న‌రేంద్ర మోదీ ఈ రోజు ( ఏప్రిల్ ఒక‌టో తేదీన) కెన‌డా ప్ర‌ధాని జ‌స్టిన్ ట్రోడోతో స‌మావేశ‌మ‌య్యారు. ట్రోడో అధికారంలోకి వ‌చ్చిన నాటి నుంచి ఉభ‌య దేశాల మ‌ధ్య సంబంధాల్లో కొత్త ఉత్తేజం, వేగం చోటు చేసుకున్నాయ‌ని ప్ర‌ధాని శ్రీ మోదీ అన్నారు. ఆర్థికంగా ఉభ‌య దేశాల మ‌ధ్య సంబంధాల‌ను మ‌రింత విస్త‌రించుకునేందుకు గ‌ల అవ‌కాశాల గురించి శ్రీ మోదీ ప్ర‌స్తావించారు. గ‌త ఏడాది కెన‌డా సంద‌ర్శించిన స‌మ‌యంలో తాను కెన‌డా పెన్ష‌న్ ఫండ్ ప్ర‌తినిధుల‌తో జ‌రిపిన స‌మావేశం గురించి ప్ర‌స్తావిస్తూ ప్ర‌స్తుతం వారిలో కొంద‌రు భార‌త్‌లో ఇన్వెస్ట్ చేస్తున్నార‌ని ఆయ‌న చెప్పారు. ఎన్ఎస్ఎస్ విందు స‌మావేశంలో ప్ర‌ధాని శ్రీ మోదీ జోక్యం చేసుకున్నందుకు కెన‌డా ప్ర‌ధాని ఆయ‌న‌ను అభినందించారు. అణు ఇంధ‌న వ్యాప్తిని నిరోధించే విష‌యంలో కెన‌డా, ఇండియా నాయ‌క‌త్వ బాధ్య‌త‌లు చేప‌ట్టాల‌ని ట్రోడో అన్నారు. పున‌రుత్పాద‌క ఇంధ‌న వ‌న‌రులకు భార‌త్ ఇస్తున్న ప్రాధాన్యాన్ని ప్ర‌ధాని శ్రీ మోదీ ప్ర‌స్తావించారు. భార‌త్‌తో బంధాన్ని మ‌రింత ప‌టిష్ఠం చేసుకునే క్ర‌మంలో స్మార్ట్ సిటీలు, ప‌ట్ట‌ణ మౌలిక వ‌స‌తులు, నైపుణ్యాల వృద్ధి విభాగాల్లో కెన‌డా స‌హ‌కారాన్ని విస్త‌రించుకోవ‌చ్చున‌ని ఆయ‌న సూచించారు. హైడ్రోకార్బ‌న్ విభాగంలో కూడా ప్ర‌భుత్వం ప్ర‌గ‌తిశీల‌క‌మైన విధానం అనుస‌రిస్తున్న‌దంటూ కోల్ గ్యాసిఫికేష‌న్‌, భూగ‌ర్భ‌ బొగ్గు గ‌నుల విభాగంలో కెన‌డా స‌హ‌క‌రించాల‌ని శ్రీ మోదీ కోరారు. భార‌త్ సంద‌ర్శించాల్సిందిగా ప్ర‌ధాని ఆహ్వానాన్ని ట్రోడో అంగీక‌రించారు. ద్వైపాక్షిక స‌మావేశాల్లో భాగంగానే ప్ర‌ధాని శ్రీ మోదీ బ్రిటిష్ ప్ర‌ధాని డేవిడ్ కామెరూన్‌ను క‌లిశారు. ప్ర‌ధాని శ్రీ న‌రేంద్ర‌మోదీ గ‌త ఏడాది జ‌రిపిన బ్రిట‌న్ ప‌ర్య‌ట‌న గురించి ఉభ‌యులు గుర్తు చేసుకున్నారు. భార‌త బ్రిట‌న్ సంబంధాలు మ‌రింత సుసంప‌న్నం, మ‌రింత ప‌టిష్ఠం అయిన‌ట్టు శ్రీ మోదీ చెప్పారు. ర‌క్ష‌ణ స‌హ‌కారం గురించి ప్ర‌స్తావిస్తూ మేక్ ఇన్ ఇండియాలోను ప్ర‌త్యేకించి ర‌క్ష‌ణ రంగంలోను చురుకైన భాగ‌స్వామి కావాల‌ని కామెరూన్‌ను శ్రీ మోదీ కోరారు. వీసా అంశం కూడా ఉభ‌యుల మ‌ధ్య ప్ర‌స్తావ‌న‌కు వ‌చ్చింది.
కార్గిల్ విజ‌య్ దివ‌స్ నాడు సైనికుల కు శ్ర‌ద్ధాంజ‌లి ని ఘ‌టించిన ప్ర‌ధాన మంత్రి

కార్గిల్ విజ‌య్ దివ‌స్ నాడు సైనికుల కు ప్ర‌ధాన మంత్రి శ్రీ న‌రేంద్ర మోదీ శ్ర‌ద్ధాంజ‌లి ని ఘ‌టించారు. “ఆప‌రేశన్ విజ‌య్ సందర్భంగా దేశ ప్ర‌జ‌ల‌కు సేవ‌ చేసిన వారు అంద‌రికీ కార్గిల్ దివ‌స్ సంద‌ర్భంగా దేశం కృత‌జ్ఞ‌తా పూర్వ‌క‌ శ్ర‌ద్ధాంజ‌లి ని ఘ‌టిస్తోంది. భార‌త‌దేశం సుర‌క్షితంగా ఉండేట‌ట్లుగా మ‌న శూరులైన జ‌వాన్లు కాచుకున్నారు; మ‌రి వారు శాంతియుత వాతావ‌ర‌ణానికి హాని కలిగించేందుకు ప్ర‌య‌త్నించిన వారికి తగిన స‌మాధానాన్ని ఇచ్చారు” అని ప్ర‌ధాన మంత్రి పేర్కొన్నారు.
ఇటీవలప్రయోగించినటువంటి ఇఒఎస్-06 మానవ నిర్మిత ఉపగ్రహం నుండి అందిన ఆశ్చర్యజనకప్రతిబింబాల ను వెల్లడించిన ప్రధాన మంత్రి

ఇటీవలే ప్రయోగించినటువంటి మానవ నిర్మిత ఉపగ్రహం ఇఒఎస్-06 నుండి లభించిన ప్రతిబింబాల ను ప్రధాన మంత్రి శ్రీ నరేంద్ర మోదీ శేర్ చేశారు. అంతరిక్ష సాంకేతిక విజ్ఞ‌ాన జగతి లోని ఈ ప్రగతి చక్రవాతాల ను గురించి మెరుగ్గా భవిష్యవాణి ని వెల్లడించడం లోను, కోస్తా తీర ప్రాంతాల లో ఆర్థిక వ్యవస్థ కు ప్రోత్సాహాన్ని ఇవ్వడం లోను సహాయకారి కాగలుగుతుంది అని ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘ఇటీవలే ప్రయోగించిన మానవ నిర్మిత ఉపగ్రహం ఇఒఎస్-06 ద్వారా ప్రాప్తించిన ఆశ్చర్యజనక ప్రతిబింబాల ను మీరు చూసి ఉన్నారా? గుజరాత్ కు చెందిన కొన్ని సుందరమైనటువంటి ఛాయాచిత్రాల ను శేర్ చేస్తున్నాను. అంతరిక్ష సాంకేతిక విజ్ఞ‌ాన జగతి లో చోటుచేసుకొంటున్న ఈ ప్రగతి మనకు చక్రవాతాల గురించి భవిష్యవాణి ని మెరుగ్గా తెలియజేయడం లో, అలాగే మన కోస్తా తీర ప్రాంతాల లో ఆర్థిక వ్యవస్థ కు ప్రోత్సాహాన్ని ఇవ్వడం లో సాయపడగలుగుతుంది.’’ అని పేర్కొన్నారు.
ఇండో- జర్మన్ సైన్స్ & టెక్నాలజీ సెంటర్ (ఐ జీ ఎస్ టి సి) కాల పరిమితిని 2017 నుంచి 2022 వరకు పొడిగించడంపై భారతదేశం, జర్మనీ ల సంయుక్త ప్రకటన

ఇండో- జర్మన్ సైన్స్ & టెక్నాలజీ సెంటర్ (ఐ జీ ఎస్ టి సి) కాల పరిమితిని పొడిగించే అంశంపై శాస్త్ర & సాంకేతిక మంత్రిత్వ శాఖ కు, ఫెడరల్ మినిస్ట్రీ ఆఫ్ ఎడ్యుకేషన్ అండ్ రిసర్చ్ ఆఫ్ జర్మనీ కి మధ్య సంతకాలు జరిగిన ఒక సంయుక్త ప్రకటన ను గురించి కేంద్ర మంత్రిమండలికి నివేదించారు. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఐ జీ ఎస్ టి సి కాలపరిమితిని 2017 అనంతరం 2022 వరకు కూడా పొడిగించడానికి సంబంధించిందే ఈ ప్రకటన. ఉభయ పక్షాలు కేటాయించే నిధులను ఏటా గరిష్ఠంగా 2 మిలియన్ యూరోల నుంచి 4 మిలియన్ యూరోలకు పెంచేందుకు ఈ డిక్లరేషన్ వీలు కల్పిస్తుంది. సమన్వయంతో చేపట్టే పరిశోధన కార్య క్రమాలకు బాసటగా నిలవడానికి ఈ నిధులను సమకూర్చుతారు. రెండు దేశాలలోనూ సాగించే విద్యా సంబంధిత, పరిశ్రమ సంబంధిత సంయుక్త పరిశోధక ప్రాజెక్టులు నూతన శాస్త్ర విజ్ఞాన పునాదిని ఏర్పరచడానికి, పరిశోధనల ఫలితాలను సాంకేతిక విజ్ఞాన అభివృద్ధికి, అప్లికేషన్ లకు వినియోగించడానికి ఉద్దేశిస్తారు. ప్రయోగశాలలు, విద్యా, పరిశ్రమ రంగాలలో పరిశోధనలను, సాంకేతిక విజ్ఞాన సహకారాన్ని పెంపొందించేందుకు, పటిష్టపరిచేందుకు, మెరుగులు దిద్దేందుకు ఐ జీ ఎస్ టి సి కి ఈ నూతన డిక్లరేషన్ మార్గం సుగమం చేస్తుంది. భారతదేశం, జర్మనీ లలో రిసర్చి లేబొరేటరీలను, పరిశ్రమతో ముడి పెడుతూ (2+2 పథకం కింద) ఎంపిక చేసిన పరిశోధన & అభివృద్ధి (ఆర్ & డి) ప్రాజెక్టులకు ఐ జీ ఎస్ టి సి మద్దతు అందిస్తుంది; నిధులు అందిస్తుంది. అంతే కాకుండా, సమన్వయంతో కూడిన పారిశ్రామిక ఆర్ & డి ప్రాజెక్టులను కొనసాగించడానికి వనరుల సమీకరణలో సహాయపడుతుంది. పూర్వ రంగం : 2007 అక్టోబరులో రెండు ప్రభుత్వాల మధ్య కుదిరిన ఒక ఒప్పందం మేరకు ఐ జీ ఎస్ టి సి ని నెలకొల్పారు. దీని కార్యకలాపాలు 2011లో ఆరంభం అయ్యాయి. ప్రస్తుతం ఐ జీ ఎస్ టి సి (i) అడ్వాన్స్ డ్ మాన్యుఫాక్చరింగ్, (ii) బయోమెడికల్ డివైసెస్ & హెల్త్ కేర్, (iii) నానోటెక్నాలజీ, (iv) ఆటోమొబైల్ ఇంజినీరింగ్, (v) వాటర్ సెన్సర్లు, (vi) క్లీన్ ఎనర్జీ టెక్నాలజీ, (vii) ఇన్ఫర్మేషన్- కంప్యూటింగ్ టెక్నాలజీ వంటి రంగాలలో సంయుక్త పారిశ్రామిక ఆర్ & డి ప్రాజెక్టులకు సంయుక్త పారిశ్రామిక ఆర్ & డి ప్రాజెక్టులకు అండగా నిలుస్తోంది.
జీశాట్ – 6 విజ‌య‌వంతంపై ఇస్రో  కు ప్ర‌ధాన మంత్రి  అభినంద‌న‌లు

జీశాట్ – 6 ప్ర‌యోగం విజ‌య‌వంతంపై భార‌త అంత‌రిక్ష ప‌రిశోధ‌న సంస్థ శాస్త్ర‌వేత్త‌ల‌ను ప్ర‌ధాన మంత్రి శ్రీ న‌రేంద్ర మోదీ అభినందించారు. ” మ‌న శాస్త్ర‌వేత్త‌లు మ‌రో అసాధార‌ణ విజ‌యాన్ని న‌మోదు చేశారు. జీశాట్ – 6 విజ‌య‌వంతంపై ఇస్రో కు నా అభినంద‌న‌లు ” అని ప్ర‌ధాన మంత్రి పేర్కొన్నారు.
ఆప‌రేష‌న్ గంగా  కార్య‌క్ర‌మ ఉన్న‌త‌స్థాయి స‌మీక్ష‌కు అధ్య‌త వ‌హించిన  ప్ర‌ధాన‌మంత్రి శ్రీ న‌రేంద్ర మోదీ

ఉక్రెయిన్ లో చిక్కుకుపోయిన భార‌తీయుల‌ను స్వ‌దేశానికి తీసుకువ‌చ్చేందుకు జ‌రుగుతున్న కృషిని ప్ర‌ధాన‌మంత్రి న‌రేంద్ర మోదీ ఈ రోజు రెండో రోజు త‌న అధ్య‌క్ష‌త‌న జ‌రిగిన ఉన్న‌త‌స్థాయి స‌మావేశంలో స‌మీక్షించారు. ఉక్రెయిన్ లోని భార‌తీయులంద‌రూ క్షేమంగా, సుర‌క్షితంగా ఉండేలా చూసేందుకు ప్ర‌భుత్వ యంత్రాంగం మొత్తం నిరంత‌రాయంగా కృషి చేస్తున్న‌ట్టు ప్ర‌ధాన‌మంత్రి తెలిపారు. త‌న త‌రఫున ప్ర‌త్యేక ప్ర‌తినిధులుగా వివిధ దేశాల‌కు న‌లుగురు సీనియ‌ర్ మం్ర‌తులు వెళ్ల‌డం, ఉక్రెయిన్ లో చిక్కుకున్న భార‌తీయుల‌ను తిరిగి తీసుకువ‌చ్చే ప్ర‌క్రియ‌ను వేగ‌వంతం చేస్తుంద‌న్నారు. దీనిని బ‌ట్టి ఈ అంశానికి ప్ర‌భుత్వం ఎంత ప్రాధాన్య‌త ఇస్తుందో తెలియ‌జెబుతున్న‌ద‌ని ఆయ‌న అన్నారు. ఉక్రెయిన్‌లో నెల‌కొన్న ప‌రిస్థితుల దృష్ట్యా మాన‌వ‌తా స‌హాయం కింద ఉక్రెయిన్ స‌రిహ‌ద్దుల‌కు రేపు తొలివిడ‌త స‌హాయ సామ‌గ్రిని పంప‌డం జ‌రుగుతుంద‌ని ప్ర‌ధాన‌మంత్రి చెప్పారు. వ‌సుదైక కుటుంబ‌క‌మ్ అన్న భారతీయ విధానం స్ఫూర్తి వెలుగులో , ఉక్రెయిన్ లో చిక్కుకుపోయిన పొరుగుదేశాల వారు, అభివృద్ధి చెందుతున్న దేశాల‌వారికి ఇండియా స‌హాయం చేస్తుంద‌ని, అలాంటివారు స‌హాయం పొంద‌వ‌చ్చ‌ని తెలిపారు.
సిఆర్పిఎఫ్ స్థాపక దినం నాడు ఆ సంస్థ సిబ్బంది కి అభినందనలు తెలిపిన ప్రధాన మంత్రి

సిఆర్ పిఎఫ్ స్థాపక దినం సందర్భం లో ఆ సంస్థ సిబ్బంది ని ప్రధాన మంత్రి శ్రీ నరేంద్ర మోదీ అభినందించారు. ‘‘ సాహసవంతులైన యావన్మంది @crpfindia సిబ్బంది కి మరియు వారి కుటుంబాల కు సిఆర్ పిఎఫ్ స్థాపక దినం సందర్భం లో ఇవే అభినందన లు. సిఆర్ పిఎఫ్ తన పరాక్రమాని కి, వృత్తి పరమైన నైపుణ్యానికి పెట్టింది పేరు. భారతదేశం భద్రత యంత్రాంగం లో దీనికి ఒక కీలక పాత్ర ఉంది. జాతీయ ఏకత ను పెంపొందించడం లో సిఆర్ పిఎఫ్ సిబ్బంది తోడ్పాటు ప్రపశంసించదగ్గది ’’ అని ప్రధాన మంత్రి ఒక ట్వీట్ లో పేర్కొన్నారు.
రాయ్ బ‌రేలీ లో అభివృద్ధి ప‌థ‌కాల‌ను ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఉత్త‌ర్ ప్ర‌దేశ్ లో ఒక రోజంతా ప‌ర్య‌టించారు. ఈ ప‌ర్య‌ట‌న‌ లో భాగంగా ఆయన రాయ్ బ‌రేలీ లో మోడ‌ర్న్ కోచ్ ఫ్యాక్ట‌రీ ని సంద‌ర్శించారు. ఒక జన స‌భ లో ఆయన పాలుపంచుకొని 900వ కోచ్ కు మ‌రియు హ‌మ్ స‌ఫ‌ర్ రేక్ కు జెండాను చూపించారు. ఆయ‌న రాయ్ బ‌రేలీ లో వివిధ అభివృద్ధి ప‌థ‌కాలను దేశ ప్ర‌జ‌ల‌కు అంకితం ఇవ్వడ‌మో, ప్రారంభించ‌డ‌మో లేదా పునాదిరాయి ని వేయ‌డ‌మో చేశారు. ఈ సంద‌ర్భంగా ప్ర‌ధాన మంత్రి మాట్లాడుతూ, ఈ రోజున దేశ ప్ర‌జ‌ల‌ కు అంకితం చేసిన, ప్రారంభించిన లేదా శంకు స్థాప‌న‌లు జ‌రిగిన ప‌థ‌కాల సంచిత విలువ 1000 కోట్ల రూపాయ‌లు గా ఉంద‌ని తెలిపారు. మోడ‌ర్న్ కోచ్ ఫ్యాక్ట‌రీ యువ‌జ‌నుల‌ కు ఉద్యోగాల‌ను అందించగలదని, రాయ్ బ‌రేలీ ని రైలు పెట్టెల త‌యారీ కి ప్ర‌పంచం లో కేంద్ర స్థానం గా తీర్చిదిద్దగలదని ప్ర‌ధాన మంత్రి చెప్పారు. భ‌య‌ం, క్రూర‌త్వ‌ం, ఇంకా అరాచ‌క‌త్వాలకు మారుపేరు గా నిల‌చిన వారి ని భార‌తీయ సైన్యం 1971వ సంవ‌త్స‌రం లో ఇదే రోజు న ఓడించిన సంగ‌తి ని ప్ర‌ధాన మంత్రి గుర్తు కు తెచ్చారు. ఈ రోజు న ఒక వైపు సాయుధ బ‌ల‌గాల‌ను మ‌రింత బ‌లోపేతం చేసేందుకు ప్ర‌భుత్వం ప్ర‌య‌త్నిస్తూ ఉంటే, మ‌రొక వైపు మ‌న సాయుధ బ‌ల‌గాలు ప‌టిష్టం కాకుండా ఉండాల‌ని కోరుకొనే వారు నిల‌బ‌డ్డార‌ని ప్ర‌ధాన మంత్రి అన్నారు. అబ‌ద్దాల తో మాత్రమే కాలక్షేపం చేసే వారు ర‌క్ష‌ణ మంత్రిత్వ శాఖ‌ కు, వైమానిక ద‌ళాని కి, చివ‌ర‌కు ఒక విదేశీ ప్ర‌భుత్వాని కి సైతం ఉద్దేశాల‌ను అంట‌గ‌డుతున్నార‌ని ఆయ‌న చెప్పారు. అబ‌ద్దం ఆడే ప్రవృత్తి పైన నిజం ద్వారానే విజయాన్ని సాధించవ‌చ్చ‌ునని ఆయ‌న అన్నారు. దేశ భ‌ద్ర‌త, సాయుధ బ‌ల‌గాల అవ‌స‌రాల విష‌యానికి వ‌స్తే కేంద్ర ప్ర‌భుత్వం దేశ హితాన్ని మాత్రమే దృష్టి లో పెట్టుకొంటుంద‌ని ఆయ‌న స్ప‌ష్టం చేశారు. రైతుల ఆదాయాల‌ను పెంచ‌డం కోసం కేంద్ర ప్ర‌భుత్వం ఇప్ప‌టికే 22 పంట‌ల‌కు ఎంఎస్‌పి ని పెంచినట్లు ప్ర‌ధాన మంత్రి తెలిపారు. ఈ నిర్ణ‌య‌ం తో రైతు ల‌కు 60 వేల కోట్ల రూపాయ‌ల సొమ్ము అద‌నంగా స‌మ‌కూరగలదన్నారు. ఆకస్మిక ప‌రిస్థితులలో నాశ‌న‌మైన పంట‌ల రైతుల‌ కు ‘ప్ర‌ధాన మంత్రి ఫ‌స‌ల్ బీమా యోజ‌న’ ద్వారా ప్ర‌యోజ‌నం క‌లుగుతుందని ఆయ‌న వివరించారు. కేంద్ర ప్ర‌భుత్వం ‘‘స‌బ్‌కా సాథ్‌, స‌బ్‌కా వికాస్‌’’ మంత్రాన్ని అనుసరిస్తోంద‌ని ప్ర‌ధాన మంత్రి అన్నారు.
త‌మిళ‌నాడు రాష్ట్రం కాంచీపురం జిల్లా చెంగ‌ల్ప‌ట్టులో  మెస్సర్స్ హెచ్ ఎల్ ఎల్ లైఫ్ కేర్ లిమిటెడ్ కు 2009లో లీజుకు ఇచ్చిన 330.10 ఎక‌రాల ప్ర‌భుత్వ భూమిని- మెడిపార్క్ ఏర్పాటు చేయ‌డానికిగాను- స‌బ్ లీజుకు ఇచ్చేందుకు హెచ్ ఎల్ ఎల్ లైఫ్ కేర్ లిమిటెడ్ కు మంత్రివర్గం సమ్మతి

త‌మిళ‌నాడు రాష్ట్రం కాంచీపురం జిల్లా చెంగ‌ల్ప‌ట్టు లో మెస్సర్స్ హెచ్ ఎల్ ఎల్ లైఫ్ కేర్ లిమిటెడ్ కు 2009లో లీజుకు ఇచ్చిన 330.10 ఎక‌రాల ప్ర‌భుత్వ భూమిని మెడిపార్క్ ఏర్పాటు చేయ‌డానికిగాను స‌బ్- లీజుకు ఇవ్వ‌డానికి హెచ్ ఎల్ ఎల్ లైఫ్ కేర్ లిమిటెడ్ కు మంత్రివర్గం తన సమ్మతిని తెలిపింది. ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రిమండలి ఈ మేరకు ఆమోదం తెలిపింది. చెన్నై న‌గ‌ర శివార్ల‌లోని చెంగ‌ల్ప‌ట్టులో 330.10 ఎకరాల భూమిలో వైద్య ప‌రికరాల త‌యారీ పార్కు (మెడిపార్క్‌) ను ఒక స్పెష‌ల్ ప‌ర్ప‌స్ వెహిక‌ల్‌ ద్వారా నెల‌కొల్ప‌డానికి కేంద్ర ఆరోగ్య, కుటుంబ సంక్షేమ మంత్రిత్వ శాఖ ఆధీనంలోని మినీరత్న పి ఎస్ యు మెస్స‌ర్స్ హెచ్ ఎల్ ఎల్ లైఫ్ కేర్ లిమిటెడ్ (ఆ భూమిని) సబ్ లీజుకు ఇచ్చేందుకు మంత్రివర్గం సమ్మతిని వ్యక్తం చేసింది. ఈ ప్రాజెక్టులో 50 శాతానికి పైగా షేర్ హోల్డింగ్ హెచ్ ఎల్ ఎల్ కు ఉంటుంది. మెడిపార్క్ ప్రాజెక్టు దేశ వైద్య‌ సంబంధ సాంకేతిక విజ్ఞ‌ాన రంగంలో ఏర్పాటు అవుతున్న మొట్ట‌మొద‌టి త‌యారీ సముదాయం కాగలదు. అతి ఖరీదైన ఉత్పత్తులను బాగా త‌క్కువ ఖర్చులో స్థానికంగా త‌యారు చేయడాన్ని ప్రోత్సహించేందుకు, తద్వారా ఆరోగ్య సంరక్షణ సేవలను అందుబాటులోకి తీసుకువచ్చి, మరీ ముఖ్యంగా రోగ నిర్ణయకారి సేవల‌ను ప్రజలలో పెద్ద వర్గానికి అందించాల‌నేది దీని ల‌క్ష్యం. ఈ ప్ర‌తిపాదిత‌ మెడిపార్క్ దేశంలో వైద్య‌ ప‌రికరాలు మరియు వైద్య సంబంధ సాంకేతిక విజ్ఞ‌ాన రంగం, ఇంకా సంబంధిత విభాగాల అభివృద్ధికి దోహ‌దం చేయనున్నది. ప్ర‌స్తుతం ఈ రంగాలు ఆరంభ ద‌శ‌లోనే ఉన్నాయి. ఈ ప్రాజెక్టు ఉపాధి అవకాశాలను సృష్టించడ‌మే కాకుండా ప్ర‌భుత్వం చేప‌ట్టిన ‘మేక్ ఇన్ ఇండియా’ కార్య‌క్ర‌మానికి ఊత‌మిస్తుంది కూడాను. మెడి పార్క్ ను దశలవారీగా ఏడు సంవ‌త్స‌రాల లోపల అభివృద్ధి చేస్తారు. మొద‌టి ద‌శ‌లో భాగంగా భౌతిక అవస్థాపనను చేపడుతారు. రెండో ద‌శ‌లో విజ్ఞాన నిర్వ‌హ‌ణ కేంద్రాన్ని సిద్ధం చేస్తారు. మూడో సంవ‌త్స‌రం నుండి ప్లాట్ లను లీజుకు ఇవ్వ‌డం జ‌రుగుతుంది. ఇందుకుగాను నిధుల‌ను, స‌హ‌కారాన్ని ఇటువంటి కార్యక్రమాలకు నిధులను అందించే విభాగాల‌ నుండి స్వీకరిస్తారు. వైద్య పరిక‌రాలు త‌యారు చేయ‌డానికి ముందుకు వచ్చే ఇన్ వెస్టర్లకు పార‌ద‌ర్శక బిడ్డింగ్ ప్రక్రియలో భూమిని హెచ్ ఎల్ ఎల్ స‌బ్ లీజుకు ఇస్తుంది. వైద్య ప‌రికరాలు, సామగ్రి త‌యారీ రంగానికి చెందిన వ్యాపార‌వేత్త‌ల‌కు అర్హ‌త ఉంద‌ని తేల‌గానే మొద‌టి ద‌శ‌లో రాయితీ కింద భూమిని లీజుకు ఇస్తారు. చాలా మందిని ఈ ప్రాజెక్టులో భాగ‌స్వాముల‌ను చేయ‌డానికి ఈ పద్ధతిని అనుసరించనున్నారు. డిమాండ్ పెర‌గ‌డం మొద‌ల‌వ్వ‌గానే లీజు రేట్ల‌ను క్ర‌మ‌క్ర‌మంగా పెంచుతారు. ఆ విధంగా ఈ మెడిపార్క్ ప్రాజెక్టు భార‌త‌దేశంలోని ఆరోగ్య భ‌ద్ర‌త సంబంధ నాణ్య‌తను మెరుగుప‌రుస్తుంది. ఈ ప్రాజెక్టు దిగ‌మ‌తుల‌ పైన ఆధార‌ప‌డ‌డాన్ని త‌గ్గిస్తుంది; అధునాతన అవస్థాపన అండదండలను, నవీన సాంకేతిక విజ్ఞానాన్ని సమకూర్చడం ద్వారా స్వదేశీ పరిశ్రమ వృద్ధికి బలమైన పునాదిని ఏర్పరుస్తుంది; వైద్య ప‌రిక‌రాలను, సామగ్రిని దేశీయంగా త‌యారు చేసుకోవ‌డం దేశానికి అవ‌స‌ర‌మ‌య్యే, అందుబాటులో ఉండే ఆరోగ్య సంరక్షణ సేవ‌ల‌ లభ్యతకు భరోసాను అందించడమే కాకుండా నాణ్య‌మైన ఆరోగ్యసంరక్షణ సేవ‌లు మ‌రింత‌ విస్తృత‌ం కావడానికి కూడా తోడ్పడగలుగుతుంది.
చ‌ట్ట‌స‌భ స‌భ్యుల జాతీయ స‌ద‌స్సునుద్దేశించి పార్లమెంట్ సెంట్ర‌ల్ హాల్‌లో  ప్ర‌సంగించిన ప్ర‌ధాన‌మంత్రి శ్రీ న‌రేంద్ర మోదీ

చ‌ట్ట‌స‌భ స‌భ్యుల జాతీయ స‌ద‌స్సును ఉద్దేశించి పార్ల‌మెంట్ సెంట్ర‌ల్ హాల్‌లో ఈరోజు ప్ర‌ధాన‌మంత్రి శ్రీ న‌రేంద్ర మోదీ ప్ర‌సంగించారు.ఈ సంద‌ర్భంగా మాట్లాడుతూ ప్ర‌ధాని, ప్ర‌తిరాష్ట్రంలోనూ అభివృద్ధి ప్ర‌మాణాలు బ‌లంగా గ‌ల జిల్లాలు కొన్ని ఉన్నాయ‌ని, వాటినుంచి మనం బ‌ల‌హీన జిల్లాల‌ను అబివృద్ధి చేయ‌డం నేర్చుకోవాల‌ని ఆయ‌న సూచించారు. పోటీ స‌హ‌కార స‌మాఖ్య‌స్ఫూర్తి దేశానికి ఎంతో మంచిద‌ని ప్ర‌ధాని అన్నారు. ప్ర‌జ‌ల భాగ‌స్వామ్యం అన్ని వేళ‌లా ఎంతో ఉప‌యోగ‌ప‌డుతుంది. ఎక్క‌డైతే అధికారులు అభివృద్ధి ప్ర‌క్రియ‌లో ప్ర‌జ‌ల‌తో క‌లిసి ప‌నిచేస్తూ వారిని అభివృద్ధిలో భాగ‌స్వాముల‌ను చేస్తారో అక్క‌డ ఫ‌లితాలు మార్పుకు దోహ‌ద‌ప‌డుతున్నాయ‌ని ఆయ‌న అన్నారు. జిల్లాలో ఎక్క‌డ ప‌రిస్థితి మెరుగుప‌ర‌చ‌వ‌ల‌సి ఉందో గుర్తించ‌డం ప్ర‌ధాన‌మ‌ని, ఆ త‌ర్వాత అందుకు సంబంధించిన లోపాల‌ను స‌రిచేయాల‌ని ప్ర‌ధాని అన్నారు. జిల్లాల‌లో మ‌నం క‌నీసం ఒక అంశంలో మార్పు తీసుకురావ‌డానికి నిర్ణ‌యించుకున్నా, ఇత‌ర లోటుపాట్ల విష‌యంలో ప‌నిచేయ‌డానికి ఊపు వ‌స్తుంద‌ని ఆయ‌న అన్నారు. మ‌న‌కు మాన‌వ వ‌న‌రులున్నాయి, మ‌న‌కు నైపుణ్యం, వ‌న‌రులు ఉన్నాయి. మ‌నం చేయ‌వ‌ల‌సింది, ఒక ల‌క్ష్యంతో ప‌నిచేసి సానుకూల మార్పును సాధించ‌డ‌మే. మ‌న ల‌క్ష్యం సామాజిక న్యాయం. అభివృద్ధిని కోరుకుంటున్న‌జిల్లాల‌పై ప‌నిచేయ‌డం వ‌ల్ల‌, మ‌నం మాన‌వాభివృద్ధి సూచిక లో భార‌త దేశం స్థానాన్ని మెరుగుప‌ర‌చ‌గ‌లం. చ‌ట్ట‌స‌భ స‌భ్యుల‌కు సంబంధించిన ఈ స‌మావేశానికి స్పీక‌ర్ సుమిత్రా మ‌హాజ‌న్ చూపిన‌చొర‌వ అభినంద‌నీయం. కీలక అంశాల‌పై చ‌ర్చించేందుకు వివిధ రాష్ట్రాల‌కు చెందిన చ‌ట్ట‌స‌భ స‌భ్యులు స‌మావేశం కావ‌డం మంచి ప‌రిణామం అని ప్ర‌ధాన‌మంత్రి అన్నారు.
ఎస్సెల్ గ్రూపు 90 సంవత్సరాల ఉత్సవాలకు హాజరైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న్యూ ఢిల్లీ లో జరిగిన ఎస్సెల్ గ్రూపు 90 సంవత్సరాల ఉత్సవాలకు హాజరయ్యారు. ఈ కార్యక్రమానికి రాష్ట్రపతి శ్రీ ప్రణబ్ ముఖర్జీ కూడా హాజరయ్యారు. ప్రధాన మంత్రికి ఎస్సెల్ గ్రూపు చైర్మన్ శ్రీ సుభాష్ చంద్ర స్వాగతం పలుకుతూ, ఈ కార్యక్రమంలో పాల్గొనవలసిందిగా పంపిన ఆహ్వానాన్ని దయతో స్వీకరించినందుకుగాను ఆయనకు ధన్యవాదాలు తెలిపారు. ఎస్సెల్ గ్రూపు ఇటీవల చేపట్టిన నీటి సరఫరా, విద్యుత్తు సరఫరా, స్వచ్ఛ భారత్ మరియు తక్కువ ఖర్చులో గృహ‌ నిర్మాణ‌ం వగైరా కార్యక్రమాలను గురించి ఆయన ఈ సందర్భంగా వివరించారు. ప్రధాన మంత్రి శ్రీ మోదీ రెండు సామాజిక కార్యక్రమాలను ఈ సందర్భంగా ప్రారంభించారు. వాటిలో ఒకటైన “సార్థి’’ అనేది విద్య, ఆరోగ్యం మరియు ఉద్యోగం వంటి విషయాలపైన ప్రజలకు సాధికారితను కల్పించే కార్యక్రమం కాగా, మరొక కార్యక్రమం ఆపన్నులైనటువంటి ప్రజలకు సాధికారితను కల్పించడం కోసం రూ.5000 కోట్ల కార్పస్ తో డిఎస్ సి ఫౌండేషన్ గురించిన ప్రకటన. ప్రధాన మంత్రి ఈ కార్యక్రమంలో సభను ఉద్దేశించి ప్రసంగిస్తూ, భారతీయ సంప్రదాయాలకు ఈ కార్యక్రమం ఒక నిదర్శనమని అభివర్ణించారు. వరుసగా వచ్చే తరాలు కుటుంబ విలువలను ముందుకు తీసుకుపోయే సంప్రదాయం మరియు వారి వారి సామర్థ్యాలతోను, దక్షతతోను కుటుంబానికి తమ వంతు తోడ్పాటును అందించే సంప్రదాయం భారతదేశంలో నెలకొన్నాయని ప్రధాన మంత్రి చెప్పారు. శ్రీ నంద్ కిశోర్ గోయంకా తో తాను లోగడ జరిపిన సమావేశాలను ప్రధాన మంత్రి గుర్తుకు తెచ్చుకొంటూ, ఈ కుటుంబం కొత్త ఆలోచనలను స్వీకరించడానికి ఎల్లప్పుడూ ముందుండేదని, ప్రతి సవాలును ఒక అవకాశంగా తీసుకొందని, ‘‘భూమి నుండి ఉపగ్రహం’’ వరకు ఒక శ్రేణిని కలిగిన కార్యక్రమాలలో తన ఉనికిని చాటుకొందని ప్రధాన మంత్రి వివరించారు. సభకు హాజరైన ప్రతి ఒక్కరు స్వాతంత్ర్యం సిద్ధించి 75 సంవత్సరాలు అయ్యే సరికి అంటే, 2022 వ సంవత్సరానికల్లా, వారు దేశం కోసం ఏమేం చేయగలరనే అంశంలో నిర్దిష్ట లక్ష్యాలను పెట్టుకొని వాటిని సాధించే దిశగా కృషి చేయాలంటూ విజ్ఞ‌ప్తి చేశారు.
రథ యాత్ర సందర్భం లో ప్రజల కు శుభాకాంక్ష‌ లు తెలిపిన ప్రధాన మంత్రి

రథ యాత్ర సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్ష‌ లు తెలిపారు. ‘‘ రథ యాత్ర విశిష్ట సందర్భం లో ప్రతి ఒక్కరి కి ఇవే శుభాకాంక్ష‌లు. మనం జగన్నాథుని కి ప్రణమిల్లి, ఆయన ఆశీర్వాదాలు అందరి జీవనాల లో మంచి ఆరోగ్యాన్ని, సమృద్ధి ని ప్రసాదించాలని ప్రార్థన లు చేద్దాం. జయ్ జగన్నాథ్ ’’ అని ఒక ట్వీట్ లో ప్రధాన మంత్రి పేర్కొన్నారు.